CELEX: 31982D0825
Language: el
Date: 1982-11-23 00:00:00
Title: 82/825/EOK: Απόφαση της Επιτροπής της 23ης Νοεμβρίου 1982 περί τροποποίησης της απόφασης 82/351/EOK περί αναγνώρισης του χαρακτηρισμού ορισμένων περιοχών της Ομοσπονδιακής Δημοκρατίας της Γερμανίας ως επίσημα απαλλαγμένων από την πανώλη των χοίρων (Το κείμενο στη γερμανική γλώσσα είναι το μόνο αυθεντικό)

Avis juridique important

|

31982D0825

82/825/EOK: Απόφαση της Επιτροπής της 23ης Νοεμβρίου 1982 περί τροποποίησης της απόφασης 82/351/EOK περί αναγνώρισης του χαρακτηρισμού ορισμένων περιοχών της Ομοσπονδιακής Δημοκρατίας της Γερμανίας ως επίσημα απαλλαγμένων από την πανώλη των χοίρων (Το κείμενο στη γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 347 της 07/12/1982 σ. 0023 - 0023

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 23ης Νοεμβρίου 1982  περί τροποποιήσεως της αποφάσεως 82/351/ΕΟΚ περί αναγνωρίσεως του χαρακτηρισμού ορισμένων περιοχών της Ομοσπονδιακής Δημοκρατίας της Γερμανίας ως επίσημα απαλλαγμένων από την πανώλη των χοίρων  (Το κείμενο στη γερμανική γλώσσα είναι το μόνο αυθεντικό)  (82/825/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που προορίζονται να καταστήσουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), και ιδίως το άρθρο 7 παράγραφος 2,  την απόφαση 82/112/ΕΟΚ της Επιτροπής της 22ας Ιανουαρίου 1982 περί εγκρίσεως του προγράμματος ταχείας εξαλείψεως της κλασικής πανώλης των χοίρων, που υπέβαλε η Ομοσπονδιακή Δημοκρατία της Γερμανίας (2),  Εκτιμώντας:  ότι η Ομοσπονδιακή Δημοκρατία της Γερμανίας εφαρμόζει το πρόγραμμα εξαλείψεως της κλασικής πανώλης των χοίρων σε ορισμένες περιοχές·  ότι η απόφαση 82/351/ΕΟΚ (3) αναγνώρισε ότι ορισμένες περιοχές της Ομοσπονδιακής Δημοκρατίας της Γερμανίας χαρακτηρίζονται ως επίσημα απαλλαγμένες από την πανώλη των χοίρων·  ότι, έκτοτε, και άλλες περιοχές πληρούν τις απαιτούμενες προϋποθέσεις· ότι είναι απαραίτητο να προστεθούν οι περιοχές αυτές στα τμήματα του εδάφους που αναφέρονται στο άρθρο 1 της απόφασης 82/351/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Ο κατάλογος των περιοχών που αναφέρονται στο άρθρο 1 της απόφασης 82/351/ΕΟΚ συμπληρώνεται με τις ακόλουθες περιοχές: «Lueneburg, Hannover, Braunschweig, Giessen».  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Έγινε στις Βρυξέλλες, στις 23 Νοεμβρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 325 της 1. 12. 1980, σ. 1.  (2) ΕΕ αριθ. L 45 της 17. 2. 1982, σ. 27.  (3) ΕΕ αριθ. L 157 της 8. 6. 1982, σ. 26.